Lars Enarsonin opetusta
JERUSALEMIN MUUREILLA
Rukouskoulu 4/9 Miten saada rukousvastauksia?
Shalom Jerusalemista! Tervetuloa seuraamaan ohjelmaamme!
Jatkamme rukouskoulun pitoa.
Kerromme, miten sinusta voi tulla voimakas rukoilija, -
joka vartioi Jerusalemin muureilla.
Ensimmäisessä ohjelmassa puhuttiin siitä, miksi tulee rukoilla.
Rukoilemme, jotta Jumalan tahto tapahtuisi.
Jos emme tiedä, miksi rukoilla, motivaatiota on vaikea löytää.
Toisella kertaa puhuimme itsekurin tarpeesta, -
jotta Jumala voisi meitä käyttää rukouksessa.
Meidän on tarkoitus kohdata Jumalaa joka päivä.
Viimeksi puhuimme ensimmäisestä rukoustyypistä, anomisesta: -
"Anokaa, niin teille annetaan."
Luen vielä Mestarin sanat Matt. 7:7-11:stä: -
"Anokaa, niin teille annetaan; etsikää, niin te löydätte; -
kolkuttakaa, niin teille avataan.
Sillä jokainen anova saa, ja etsivä löytää, -
ja kolkuttavalle avataan.
Vai kuka teistä on se ihminen, joka antaa pojallensa kiven, -
kun tämä pyytää häneltä leipää... Jos siis te, jotka olette pahoja, -
osaatte antaa lapsillenne hyviä lahjoja, -
kuinka paljoa ennemmin teidän Isänne, joka on taivaissa, -
antaa sitä, mikä hyvää on, niille, jotka sitä häneltä anovat!"
On ihanaa rukoilla ja saada vastauksia.
Kaikki halukkaat saavat tarttua lupaukseen: -
"Anokaa, niin teille annetaan."
Puhumme tänään toisesta rukouksen lajista, etsimisestä: -
"Etsikää, niin te löydätte."
Rukousvastauksien saamiseksi on tärkeä opetella etsimään Jumalaa.
Yksi historian suurimmista rukoilijoista oli Yrjö Müller.
Hän oli Englannissa asuva saksalainen, joka halusi osoittaa -
mitä yksikin ihminen voi rukouksen avulla saada aikaan.
Jumala johdatti hänet pitämään huolta orvoista poikalapsista.
Hän tarjosi heille kodin, ruuan, vaatteet ja koulutuksen.
Müllerin piti rukoilla hankkeeseensa rahat.
Tarvitsemiaan asioita hän ei pyytänyt koskaan ihmisiltä -
vaan ainoastaan Jumalalta.
Lopuksi hänellä oli useita lasten- koteja, joissa oli satoja poikia.
Hän sai pelkällä rukouksella varmasti miljoonia.
Müller sanoi rukouksesta: -
"Käytän 90 prosenttia rukouksesta Jumalan etsimiseen -
ja 10 prosenttia pyytämiseen.
Kun olen etsinyt Herraa ja saanut selville, -
miten hän tahtoo minun rukoilevan, -
ei ole vaikea pyytää sitä, mitä tarvitsen."
Tehokkaan rukouselämän siis saa, jos käyttää 90 prosenttia -
rukoukseen käytetystä ajasta Jumalan etsimiseen.
Rukoushan on pohjimmiltaan yhteyttä Jumalaan.
Etsiydymme hänen lähelleen seurustelemaan hänen kanssaan.
Siitä yhteydestä käsin syntyy kaikki tehokas rukous.
Monet erehtyvät anomaan itse keksimiään asioita.
Jos Jumala ei toimi heidän pyyntönsä mukaan, -
he sanovat, ettei heitä ole kutsuttu rukoilemaan.
Jos etsimme Jumalaa, hän näyttää, miten meidän tulee rukoilla, -
jotta saisimme vastauksen.
Kerron nyt Jumalan etsimisestä seitsemän asiaa.
Ensimmäiseksi meidän tulee Sanan mukaan etsiä Jumalan kasvoja.
Se tarkoittaa koettavissa olevan Jumalan läheisyyden -
ja läsnäolon etsimistä.
Luetaan, mitä Daavid sanoo Psalmissa 27:8: -
"Minun sydämeni vetoaa sinun omaan sanaasi: -
'Etsikää minun kasvojani'. Herra, minä etsin sinun kasvojasi."
Eräs tunnettu pastori, rukouksen mies, sanoi: -
"Pyrin siihen, etten koskaan pyydä Jumalalta mitään, -
ennen kuin hän on saanut virvoittaa ja ilahduttaa minua läsnäolollaan."
Sanahan sanoo: "Ylenpalttisesti on iloa sinun kasvojesi edessä, -
ihanuutta sinun oikeassa kädessäsi."
Tärkeintä Jumalan etsimisessä on löytää hänen läsnäolonsa.
Miten pääsemme Jumalan kasvojen eteen?
Ps. 100:4: "Käykää hänen portteihinsa kiittäen, -
hänen esikartanoihinsa ylistystä veisaten.
Ylistäkää häntä, kiittäkää hänen nimeänsä."
Jumalan läsnäoloon pääsee kiittämällä ja ylistämällä.
Kiittäessämme Jumalaa astumme porteista hänen esikartanoihinsa.
Kiitos ja ylistys erottavat meidät maailmasta Jumalan läsnäoloon.
Esirukoilijan tulee ensin tehdä palvelusta Jumalan edessä -
ylistäen ja palvoen. Olemmehan kuninkaallista papistoa.
Pappien tehtävä on viedä Jumalan eteen hengellisiä uhreja, -
niiden huulten hedelmää, jotka hänen nimeään ylistävät.
Eli kun aloitamme rukoushetkemme, meidän tulee varata aikaa -
kiitokseen ja ylistykseen. Näin pääsemme hänen porteistaan sisään.
Tehtävämme on kiittää, ylistää, palvoa ja korottaa häntä.
Kun täytämme näin kuninkaallisen papin tehtävää, -
pääsemme Jumalan läsnäoloon.
Eli tehtäväsi on aluksi kiittää, korottaa ja ylistää Jumalaa, -
koska sinut on kutsuttu papiksi hänen kasvojensa eteen.
Silloin pyyntöjen esittämiseen ei mene kauan, -
koska Jumalan läsnäolossa on helppo rukoilla.
Kolmannen etsimistä koskevan seikan löydämme Jer. 29:stä.
Jakeet 12-13: "Silloin te huudatte minua avuksenne, -
tulette ja rukoilette minua, ja minä kuulen teitä.
Te etsitte minua ja löydätte minut, -
kun te etsitte minua kaikesta sydämestänne."
Jumalan löytää, jos etsii häntä koko sydämestään.
Olemme sataprosenttisesti mukana asiassa.
Kyse ei ole kiinnostavasta sivuharrastuksesta, -
vaan jos etsimme Jumalaa koko sydämestämme, löydämme hänet.
Etsimiseen tarvitaan kokosydämisyyttä.
Neljäs seikka Jumalan etsimisestä löytyy Ps. 40:2-3:sta.
"Hartaasti minä odotin Herraa, -
ja hän kumartui minun puoleeni ja kuuli minun huutoni.
Ja hän nosti minut ylös turmion kuopasta, lokaisesta liejusta, -
ja asetti minun jalkani kalliolle, hän vahvisti minun askeleeni."
Meidän tulee opetella odottamaan Jumalaa.
Kärsivällisyys ei kuulu synnyinlahjoihimme.
Yhteiskunnassamme kaikki pitää saada nopeasti.
Jumala ei ole kuitenkaan mikään pikavastausautomaatti.
Jumalan etsimiseen kuuluu se, että opimme odottamaan hänen edessään.
Ensimmäinen seikka on Jumalan kasvojen ja läsnäolon etsiminen.
Toiseksi käymme hänen eteensä kiittäen ja ylistäen.
Jumala etsii niitä, jotka rukoilevat ja palvovat häntä -
hengessä ja totuudessa.
Kolmanneksi Jumalaa tulee etsiä koko sydämestään.
Neljänneksi meidän tulee oppia varaamaan aikaa -
ja odottamaan kärsivällisesti ja hartaasti Herraa.
Ja jos emme luovuta, löydämme hänet. Niin Sanassa luvataan.
Viides Jumalan etsimiseen liittyvä seikka löytyy Mark. 14:38:sta, -
jossa Jeesus puhuu opetuslapsilleen Getsemanessa.
"Valvokaa ja rukoilkaa..."
Valvominen on hieman eri asia kuin Herran edessä odottaminen.
Valvominen tarkoittaa hengellisten aistien harjaannuttamista -
näkemään ja kuulemaan.
Meillä on fyysisten silmiemme lisäksi sydämen silmät.
Paavalikin rukoili sydämen silmien valaistumista.
Meillä on sydämen silmät, joilla voimme nähdä hengellisiä asioita.
Mestari sanoi: "Se jolla on korvat, kuulkoon mitä Henki sanoo."
Meillä on hengelliset silmät ja korvat.
Meidän täytyy harjaannuttaa nämä hengelliset aistit -
näkemään ja kuulemaan, mitä Jumala sanoo.
Kuvittele olevasi ulkona lämpimänä, aurinkoisena päivänä.
Sitten menet pimeään kellariin.
Et näe aluksi mitään, koska siirryit valosta pimeyteen.
Kaikki näyttää mustalta.
Mutta jos jäät pimeään kellariin joksikin aikaa, -
silmäsi alkavat tottua hämärään ja alat erottaa hahmoja, -
joita et heti nähnyt.
Ja jos olet hiljaa, alat kuulla ääniä, joita et ennen erottanut.
Rukouksen laita on samoin.
Meidän täytyy valvoa, jotta huomaisimme, mitä Jumala sanoo, -
näkisimme hengen silmin ja kuulisimme hengen korvin.
Se on valvomista Jumalan edessä. Hän tahtoo puhua meille.
Odottaminen ja kuuntelemaan opettelu vaativat kestävyttä.
Siihen meidän täytyy harjaannuttaa hengellisiä aistejamme.
Jumalan etsimiseen kuuluu siis myös valvominen.
Kuudes Jumalan etsimiseen liittyvä seikka löytyy Jer. 33:sta.
Amerikassa puhelinnumeroihin liittyvät myös kirjaimet.
Kutsun JER 333:a Jumalan puhelinnumeroksi.
Jeremia 33:3: - "Huuda minua avuksesi, -
niin minä vastaan sinulle -
ja ilmoitan sinulle suuria ja salattuja asioita, -
joita sinä et tiedä."
Joskus meidän on huudettava Jumalan puoleen koko sydämestämme, -
jos haluamme löytää hänet.
"Huuda minua avuksesi, niin minä vastaan sinulle."
Toisinaan Jumalan löytämiseen tarvitaan epätoivoa.
Silloin huudamme hänen puoleensa koko sydämestämme.
"Huuda minua avuksesi, niin minä vastaan sinulle -
ja ilmoitan sinulle suuria ja salattuja asioita, -
joita sinä et tiedä."
Ajattele, Jumala haluaa näyttää meille asioita, -
joista meillä ei ole vielä mitään käsitystä.
"Huuda puoleeni, niin näytän sinulle suuria asioita."
Voimme rukoilla Jumalan tahdon mukaisesti, -
kun hän on ensin näyttänyt meille, miten hän haluaa rukoiltavan.
On ihmeellistä, miten hän voi näyttää ongelman ytimen.
"Huuda minua avukseni, niin minä vastaan sinulle -
ja ilmoitan sinulle suuria ja salattuja asioita, -
joita sinä et tiedä."
Menemme nyt Jumalan etsimisen seitsemänteen kohtaan.
Se löytyy Vuorisaarnasta, Matt. 5:8:sta: -
"Autuaita ovat puhdassydämiset, sillä he saavat nähdä Jumalan."
Puhdassydämiset saavat nähdä Jumalan - valtava lupaus!
Puhdassydämisyys merkitsee kahta asiaa.
Ensinnäkin puhdas sydän on vapaa synnistä.
Olemme tunnustaneet syntimme, ja Jumala on puhdistanut sydämemme.
Kun tunnustamme syntimme, -
hän antaa anteeksi ja puhdistaa meidät kaikesta vääryydestä.
Siksi meidän tulee pyytää Jumalaa tutkimaan sydämemme.
Ps. 139:23-24: "Tutki minua, Jumala, ja tunne minun sydämeni, -
koettele minua ja tunne minun ajatukseni.
Ja katso: jos minun tieni on vaivaan vievä, -
niin johdata minut iankaikkiselle tielle."
Ps. 51:12: "Jumala, luo minuun puhdas sydän..."
Meidän tulee pyytää Jumalalta puhdasta sydäntä, -
koska ainoastaan Pyhä Henki voi osoittaa meille syntimme todeksi.
Siihen hän käyttää Jumalan Sanaa.
Henki näyttää, mitä Sanassa sanotaan, tai puhuu meille suoraan.
Näin hän näyttää meille, mikä elämässämme on syntiä.
Kun tunnustamme jonkin asian synniksi, -
Jumala antaa meille anteeksi ja puhdistaa sydämemme.
Puhdassydämisyys ei tarkoita vain syntien anteeksisaamista.
Se merkitsee myös ehyttä sydäntä, -
sellaista, joka kaipaa vain yhtä asiaa.
Ehyt sydän ei halua sekä Jumalan että oman tahdon tietä.
Meidän tulee puhdistaa sydämemme omasta tahdostamme, -
jotta haluaisimme vain sitä, mitä Jumala tahtoo.
Katsotaan, mitä Jaakob kirjoittaa ehyestä sydämestä, -
joka haluaa noudattaa vain Jumalan tahtoa.
Ehyt sydän on puhdas ja näkee Jumalan.
Jaak. 1:5-7: "Mutta jos joltakin teistä puuttuu viisautta, -
anokoon sitä Jumalalta, joka antaa kaikille alttiisti ja soimaamatta -
niin se hänelle annetaan.
Mutta anokoon uskossa, ollenkaan epäilemättä; sillä joka epäilee, -
on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa, -
kaksimielinen [kahtaalle häilyvä] mies, -
epävakainen kaikilla teillään."
Tällaiset ihmiset kaipaavat Jumalaa mutta jakavat sydämensä kahtaalle.
He eivät etsi Jumalaa koko sydämestään.
Se ei käy. Jumalaa on haluttava koko sydämestä.
Kokosydäminen ei häily vaan tahtoo vain sitä, mikä on Herrasta.
Katsotaan asiaa myös Jaak. 4:3-5:stä: -
"Te anotte, ettekä saa, -
sentähden että anotte kelvottomasti, -
kuluttaaksenne sen himoissanne. Te avionrikkojat, ettekö tiedä, -
että maailman ystävyys on vihollisuutta Jumalaa vastaan?
Joka siis tahtoo olla maailman ystävä, -
siitä tulee Jumalan vihollinen.
Vai luuletteko että Raamattu turhaan sanoo: -
'Kateuteen asti hän halajaa henkeä, -
jonka hän on pannut meihin asumaan'?"
Jumala halajaa mustasukkaisen kiihkeästi saada koko sydämemme, -
rakkautemme ja kaipauksemme.
Tilanne on sama kuin miehen ja vaimon välillä.
Ei aviomieskään voi sallia vaimolleen ylimääräistä rakastajaa.
Luoja sellaisesta varjelkoon. Mies haluaa koko sydämen.
Samoin on Jumalan laita. Hän halajaa henkeämme mustasukkaisesti.
Jaak. 4:6-8: "Mutta hän antaa sitä suuremman armon.
...Jumala on ylpeitä vastaan, mutta nöyrille hän antaa armon.
Olkaa siis Jumalalle alamaiset; -
mutta vastustakaa perkelettä, niin se teistä pakenee.
Lähestykää Jumalaa, niin hän lähestyy teitä.
Puhdistakaa kätenne, te syntiset, -
ja tehkää sydämenne puhtaiksi te kaksimieliset."
Saatuamme syntimme anteeksi -
meidän tulisi olla myös koko- sydämisiä, ei kahtaalle horjuvia.
Meidän tulee valita Jumalan tahto omamme sijaan.
Jeshua rukoili: "Tapahtukoon sinun tahtosi, ei minun."
Kun sydämemme ei horju kahtaalle, saamme nähdä Jumalan.
Tehdään vielä yhteenveto Jumalan etsimisestä.
Etsimme hänen läsnäoloaan ja seuraansa.
Kaikki rukoushan perustuu siihen, että saamme kokea yhteyttä häneen.
On helppo rukoilla, kun olemme ensin etsineet hänen kasvojaan.
Pääsemme Jumalan lähelle, kun käymme hänen porteistaan kiittäen -
ja ylistäen, ei valittaen.
Valittaminen vain lisää etäisyyttä Jumalan ja meidän välille.
Kiittämällä pääsemme hänen eteensä.
Etsimiseen kuuluu kiitos, ylistys ja palvonta.
Meidän tulee oppia myös odottamaan häntä -
ja varata aikaa hänen kasvojensa etsimiseen -
koko sydämestämme.
Meidän tulee harjoittaa hengellisiä aistejamme, valvoa, -
jotta näkisimme ja kuulisimme, mitä hän tahtoo meille näyttää.
Meillä on kaikilla hengelliset silmät ja korvat.
Niitä pitää vain harjaannuttaa ajan kanssa.
Etsiessämme Jumalaa voimme myös huutaa häntä avuksemme, -
niin hän vastaa meille ja ilmaisee meille asioita.
Pyydetään Jumalalta niin ikään puhdasta sydäntä.
Kun syntimme on annettu anteeksi, voimme lähestyä Jumalaa rohkeasti.
Rukoillaan häneltä myös ehyttä sydäntä, -
joka ei halua kahta vastakkaista asiaa.
"Voithan vastata rukouksiini mutta pärjään kyllä itsekin.
Elän omaa elämääni." Jumala ei ole lisuke.
Meidän täytyy vaihtaa oma elämämme hänen elämäänsä.
Kun olemme antautuneet Jumalalle kokonaan, -
saamme häneltä vastauksia.
Kun etsimme häntä, koemme hänen läsnäoloaan -
ja hän kertoo meille tahdostaan. Silloin rukous on voimallista.
Toivottavasti sait tästä opetuksesta siunausta ja apua.
Siunausta sinulle! Shalom Jerusalemista!
Suomennos: Annamari Kortelainen